Predohra smrti (Overture Of Death)

Predohra smrti je prvý neoficiálny štúdiový album slovenskej rockovej skupiny Gladiator, ktorý v roku 1990 vydala skupina vlastným nákladom ako propagačnú demonahrávku pre nahrávacie spoločnosti. Z hľadiska hudobného žánru ide o thrash metal a death metal, s výnimkou skladby „Zbíjačka“, v ktorej sú uplatnené aj prvky melodického hard rocku. Album je naspievaný v slovenčine, okrem eponymnej skladby „Predohra smrti“, ktorá má napriek slovenskému názvu anglický text. Album vyšiel iba vo formáte MC kazety.

Zoznam skladieb 
 „Ľudský trest“ – 3:18
 „Žijem pre tvoju smrť“ – 3:33
 „Génius skazy“ – 4:01 
 „Vrodené šialenstvo“ – 5:16  
 „Späť do hrobu“ – 3:06 
 „Životný stres“ – 6:22 
 „Predohra smrti“ – 3:38
 „Ježiš pomstiteľ“ – 3:49
 „Gladiátor sa búri“ – 4:03
 „Zbíjačka“ – 2:14

Zostava 
 Miko Hladký – spev, gitara
 Maroš Hladký – gitara
 Dušan Hladký – basová gitara
 Georgio Babulic – bicie nástroje

Výroba 
 Nahrávka: štúdio Exponent, Hlohovec (október 1990)
 Produkcia: Gladiator
 Mixáž: Tomáš Kmeť

Albumy skupiny Gladiator
Hudobné albumy z 1990
Demonahrávky